smcproject/ml-wiki-sentences huggingface dataset:
പാർട്ടിയുടെ വികസനം വർഷം തിരഞ്ഞെടുപ്പ് വോട്ടുകൾ ലഭിച്ചു ശതമാനം % 2016 നിയമസഭാ തിരഞ്ഞെടുപ്പ് 4,58,104 1.10% 2017 രാധാകൃഷ്ണൻ നഗർ ഉപതെരഞ്ഞെടുപ്പ് 3,802 2.15% 2019 22 ബ്ലോക്ക് ഉപതെരഞ്ഞെടുപ്പ് തമിഴ്നാട് 1,38,419 3.15% പുതുച്ചേരി 1,084 4.72% ആകെ വോട്ടുകൾ 1,39,503 2019 പാർലമെന്റ് തിരഞ്ഞെടുപ്പ് തമിഴ്നാട് 16,45,185 3.89% വെല്ലൂർ 26,995 2.63% പുതുച്ചേരി 22,857 2.89% ആകെ വോട്ടുകൾ 16,95,037 2021 നിയമസഭാ തിരഞ്ഞെടുപ്പ് തമിഴ്നാട് 31,08,906 6.72% പുതുച്ചേരി 28,189 3.4% ആകെ വോട്ടുകൾ 31,37,095 അവലംബം പുറം കണ്ണികൾ സീമാൻ ഔദ്യോഗിക വെബ്സൈറ്റ് അംഗത്വ ലിങ്ക് തിരഞ്ഞെടുപ്പ് പ്രകടന പത്രിക 2016
നാം മുന്നോട്ട് ഇംഗ്ലീഷ് വിലാസം https://ml.wikipedia.org/wiki/Nalukettu_(Novel)
നാം മുന്നോട്ട് 5 വാല്യങ്ങളുള്ള ഗ്രന്ഥമാണ്.
കെ. പി. കേശവമേനോൻ രചിച്ച ഈ പുസ്തകം ജിവിതമൂല്യങ്ങൾ, ലൈഫ് സ്കിൽ എന്നിവയെപ്പറ്റി രസകരവും വിജ്ഞാനപ്രദവുമായുള്ള ലേഖനങ്ങളുടെ സമാഹാരമാണ്.
ആദ്യമായി 1972ൽ പ്രസിദ്ധീകരിച്ച ഈ പുസ്തകത്തിന്റെ അനേകായിരം കോപ്പികൾ ഇതിനകം വിറ്റഴിക്കപ്പെട്ടിട്ടുണ്ട്.
യുവാക്കൾക്കു വഴികാട്ടിയായാണ് ഈ പുസ്തകം രചിച്ചത്.
ഉള്ളടക്കം അവലംബം
പാർത്ഥസാരഥി
ഒരു തമിഴ് നോവലിസ്റ്റാണ് നാ.
പാർത്ഥസാരഥി ( തമിഴ് : நா. பார்த்தசாரதி , 18 ഡിസംബർ 1932 - 13 ഡിസംബർ 1987).
1971ൽ സമുദായ വീഥി എന്ന കൃതിയ്ക്ക് കേന്ദ്ര സാഹിത്യ അക്കാദമി പുരസ്കാരം ലഭിച്ചു.
കൽക്കി , ദിനമണി , കതിർ , ദീപം എന്നീ വാരികകളിൽ ജോലി ചെയ്തിട്ടുണ്ട്.
ദീപം പാർത്ഥസാരഥി എന്ന പേരിലായിരുന്നു കൂടുതലായും അറിയപ്പെട്ടിരുന്നത്.
തീരൻ, അരവിന്ദൻ, മണിവണ്ണൻ, പൊന്മുടി, വലവൻ, കടലഴകൻ എന്നീ തൂലികാനാമങ്ങളിൽ പാർത്ഥസാരഥി എഴുതിയിരുന്നു.
കൃതികൾ നോവലുകൾ സായ്ങ്കാല മേഘങ്കൾ മണിപല്ലവം ആത്മാവിൻ രാഗങ്കൾ കുറുഞ്ചി മലർ പൊൻവിളങ്ക് നിശ്ശബ്ദ സംഗീതം സമുദായ വീഥി റാണി മംഗമ്മാൾ തുളസി മാദം പാണ്ടി മാദേവി നിതിലവള്ളി വഞ്ചിമാനഗരം സത്യവെള്ളം വെട്രി മുഴക്കം സുന്ദര കനവുകൾ മൂലകനൽ കപാടപുരം പുതിയ പാലം അവലംബം പുറം കണ്ണികൾ Books of Na.
Parathasarathy Books of Na.
Parathasarathy
നാ ജീവാധാര
ത്യാഗരാജസ്വാമികൾ ബിലഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് നാ ജീവാധാര .
വരികളും അർത്ഥവും വരികൾ അർത്ഥം പല്ലവി നാ ജീവാധാര നാ നോമു ഫലമാ ഓ!
എന്റ ജീവന്റെ ആധാരമേ, എന്റെ ത്യാഗങ്ങളുടെ ഫലമേ അനുപല്ലവി രാജീവലോചന രാജരാജശിരോമണി താമരക്കണ്ണാ, രാജാക്കന്മാരിലെ ഏറ്റവും ഉന്നതനായവനേ ചരണം നാ ചൂപു പ്രകാശമാ നാ നാസികാ പരിമളമാ നാ ജപ വർണരൂപമാ നാദുപൂജാസുമമാ ത്യാഗരാജനുത ത്യാഗരാജനാൽ പൂജിക്കപ്പെടുന്ന ഈശ്വരാ, അങ്ങാണെന്റെ കണ്ണിലെ വെളിച്ചം നാസികയിലെ സുഗന്ധം, എന്റെ ജപത്തിന്റെ പാരമ്യം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം http://translationsofsomesongsofcarnticmusic.blogspot.com/2015/03/naa-jeevadhara-naanomu-balama.html
നാം നാവോ
നാം നവോ, തായ്‍ലാൻറിലെ ഫെറ്റ്ചാബുൻ പ്രോവിൻസിലുള്ള നാം നവോ ജില്ലയിലെ സംരക്ഷത മേഖലയിലുള്ള ഒരു ദേശീയോദ്യാനമാണ്.
ലോം സാക് ജില്ലയ്ക്ക് 55 കിലോമീറ്റർ (34 മൈൽ) കിഴക്കായിട്ടാണ് ഈ ദേശീയോദ്യാനം സ്ഥിതി ചെയ്യുന്നത്.1972 ൽ ദേശീയോദ്യാനമായി പ്രഖ്യാപിക്കപ്പെട്ട നാം നാവോ, വടക്കൻ തായ്‍ലാൻറിലെ ഫെറ്റ്ച്ചാബുൻ, ചൈയാപും പ്രോവിൻസുകളിലെ പർവ്വതമേലഘയിൽ നിന്നുള്ള 966 km² വനപ്രദേശം ഉൾക്കൊള്ളുന്നു.
ഈ മേഖലയിലെ ഏറ്റവും മികച്ച ദേശീയോദ്യാനമാണിത്.
വന്യജീവികളെ അടുത്തു നിന്ന് കണ്ടാസ്വദിക്കുന്നതിന് പറ്റിയ വളരെ നല്ല സാഹചര്യങ്ങൾ ഈ ദേശീയോദ്യാനത്തിൽ ഒരുക്കിയിരിക്കുന്നു.
ഈ ഉദ്യാനത്തി‍ൽ IUCN ചുവന്ന വിഭാഗത്തിൽപ്പെടുത്തിയിട്ടുള്ള ഏതാനും അപൂർവ്വ ജന്തുക്കളും പക്ഷികളും ഉൾപ്പെടുന്നു.
ഈ ദേശീയോദ്യാനം ഇപ്പോഴും അതിൻറ വന്യമായി അവസ്ഥ കാത്തു സൂക്ഷിക്കുന്നു.
മനുഷ്യ ഇടപെടലുകൾ ഈ മേഖലയിൽ വളരെ കുറവാണ്.
ഏകദേശം 100 വർഗ്ഗങ്ങളുലുള്ള പക്ഷികൾ ഈ ഉദ്യാനത്തിൽ കാണുവാൻ സാധിക്കുന്നതാണ്.
ഈ മേഖലയിലെ ശരാശരി വാർഷിക താപനില 25 ഡിഗ്രി സെൽഷ്യസ് ആണ്.
ഡിസംബർ മുതൽ ജനുവരി വരെയുള്ള കാലയളവിൽ താപനില ക്രമേണ താഴ്ന്ന് 2-5 ഡിഗ്രി സെൽഷ്യസിലെത്തുന്നു.
നാം നവോ ദേശീയോദ്യാനം ലെവൽ I "ടൈഗർ കൺസർവേഷൻ യൂണിറ്റ്" (TCU) ആണ്.
ഏകദേശം 1,000 സ്ക്വയർ കിലോമീറ്റർ (390 സ്ക്വയർ മൈൽ) പ്രദേശത്തായി ഈ ദേശീയോദ്യാനം പരന്നു കിടക്കുന്നു.
800 മീറ്റർ വരെ ഉയരത്തിലുള്ള ഈ ദേശീയോദ്യാനം വർഷം മുഴുവൻ സുഖകരമായ കാലാവസ്ഥ പ്രദാനം ചെയ്യുന്നു.
രാത്രികാലങ്ങളില് താപനില അപൂർവ്വമായി 0 °C വരെയും വരാറുണ്ട്.
ഈ ദേശീയോദ്യാനത്തില ഇലപൊഴിയും കാടുകളും നിത്യഹരിത സസ്യങ്ങളും ഇടകലർന്നു കാണപ്പെടുന്നു.
മുളങ്കാടുകളും പൈൻ മരങ്ങളും, പുൽമേടുകളും ഉൾപ്പെടുന്ന അതിവിശാലമായ പ്രദേശവും ഈ ദേശീയോദ്യാനത്തിൽ ഉൾപ്പെടുന്നു.
വാരാന്ത്യത്തിലും അവധി ദിവസങ്ങളിലും രാജ്യത്തിൻറെ നാനാ ഭാഗങ്ങളിൽ നിന്നായി അനേകായിരം ആളുകൾ ഇവിടം സന്ദർശിക്കുന്നു.
ശിശിരകാലത്ത് വനമേഖല മുഴുവൻ മൂടിക്കിടക്കുന്ന മൂടൽ മഞ്ഞ് സഞ്ചാരികളുടെ മനസ്സിനെ കുളിരണിയിക്കുന്ന കാഴ്ചയാണ്.
ദേശീയോദ്യാനത്തിനുള്ളിൽ ഏതാനും വെള്ളച്ചാട്ടങ്ങളുമുണ്ട്.
ഹായെവ് സായി (20 മീറ്റർ), സായി തോങ് (30 മീറ്റർ) എന്നിവയാണ് പ്രധാന വെള്ളച്ചാട്ടങ്ങൾ,
സമുദ്രനിരപ്പിൽ നിന്ന് 1,271 മീറ്റർ ഉയരമുള്ള ഫു ഫാ ചിറ്റ് കൊടുമുടിയാണ് ദേശീയോദ്യാനമേഖലിയിലെ ഉയരമുള്ള കൊടുമുടി.
വന്യമൃഗങ്ങൾ
വന്യമൃഗങ്ങളുടെ അപൂർവ്വ ജനുസുകളെ ഈ ദേശീയോദ്യാത്തിൽ കണ്ടത്തുവാൻ സാധിക്കുന്നതാണ്.
ആനകൾ, കാട്ടുപോത്ത്, കാട്ടു കാളകൾ, പുള്ളിപ്പുലി, കുരയ്ക്കും മാൻ, സാംബാർ മാൻ, സ്വർണ്ണക്കുറുക്കൻ, ഏഷ്യൻ കറുത്ത കരടി, തേൻ കരടി, കാട്ടുപന്നി തുടങ്ങി വിവിധയിനം മൃഗങ്ങൾ ഈ ദേശീയോദ്യാനത്തിൽ മേഞ്ഞുനടക്കുന്നു.
സമീപമുള്ള റോഡുകളിലൂടെ കൂട്ടമായി നീങ്ങുന്ന ആനകളെ ഏതു സമയത്തും കാണാവുന്നതാണ്.
സന്ദർശകർക്കു താമസത്തിനായി ഒരുക്കിയിരിക്കുന്ന ബംഗ്ലാവുകൾക്കു ചുറ്റുമായി ഇലക്ട്രിക് വേലികൾ ഉറപ്പിച്ചിരിക്കുന്നു.
പക്ഷിവർഗ്ഗങ്ങൾ
നാം നാവോ ദേശീയോദ്യാനത്തിൽ ഏകദേശം 220 പക്ഷിവർഗ്ഗങ്ങളെ തിരിച്ചറിഞ്ഞിട്ടുണ്ട്.
വനത്തിലെ ഉണങ്ങിയ കാലാവസ്ഥ പക്ഷിനിരീക്ഷണത്തിന് അനുകൂലമായി സാഹചര്യം സൃഷ്ടിക്കുന്നു.
ദേശീയോദ്യാനത്തിൻറെ മുഖ്യകാര്യാലയത്തിനു സമീപമുള്ള പ്രദേശങ്ങളിൽ ചുവന്ന തലയൻ തീക്കാക്ക, ചുവന്ന കൊക്കുള്ള നീല മണ്ണാത്തിക്കിളി, വലിയ ആൽക്കിളി ,  കാട്ടുമരംകൊത്തി, ചാരത്തലയൻ മരംകൊത്തി, ചാരത്തൊപ്പിയുള്ള പിഗ്മി മരംകൊത്തി, മുള മരംകൊത്തി, വലിയ അസുരക്കാടൻ , യൂറേഷ്യൻ സ്വർണ്ണചൂഡപ്പക്ഷി, കറുത്ത കഴുത്തുള്ള ചൂളക്കാക്ക, സ്വർണ്ണപ്പൂവുള്ള മൈന, മഞ്ഞക്കിളി എന്നിവയാണ് ഇവിടെ സാധാരണയായി കാണപ്പെടുന്ന പക്ഷിവർഗ്ഗങ്ങൾ.
നാം നാവോയിലെ ആകർഷക ഘടകങ്ങൾ ഗുഹകൾ
നാം നവോ ദേശീയോദ്യാനത്തിൽ അനേകം ഗുഹകൾ സ്ഥിതി ചെയ്യുന്നു.
ഗുഹാ പര്യവേക്ഷണത്തിന് അനുയോജ്യമാണീ മേഖല.
ദേശീയോദ്യാനത്തിൻറെ വടക്കേ ദിക്കിൽ തായ്‍ലാൻറിലെ ഏറ്റവു നീളമുള്ള ഗുഹ സ്ഥിതി ചെയ്യുന്നു.
മറ്റനേകം ഗുഹകൾ റോഡിനു സമീപവും ഉൾവനത്തിലും സ്ഥിതി ചെയ്യുന്നു.
താം യായി നാം നാവോ സിസ്റ്റം
താം യായി പർവ്വതത്തിൽ സ്ഥിതി ചെയ്യുന്ന 9,817 മീറ്റർ നീളമുള്ള ഈ ഗഹയ്ക്ക് 76 മീറ്റര് താഴ്ചവരെയുണ്ട്.
ഇത് സമുദ്രനിരപ്പിൽ നിന്ന് 700 മീറ്റർ ഉയരത്തിലാണ്.
താം യായി നാം നാവോയാണ് തായ്‍ലൻറിലെ ഏറ്റവു നീളമുള്ള മൂന്നാമത്തെ ഗുഹ.
ഇതന് 5 പ്രവേശന കവാടങ്ങളുണ്ട്.
പാറയിൽ നിന്നൂറിവരുന്ന ചുണ്ണാമ്പുകൽപുറ്റും പാറയിൽ നിന്നൊലിച്ചു തൂങ്ങിയ ചുണ്ണാമ്പ്‌ കല്ലുകളും ഈ ഗുഹയുടെ പ്രത്യേകതയാണ്.
മറ്റനേകം ഇടത്തരവും ചെറുതുമായി ഗുഹകൾ ഇവിടെ സ്ഥിതി ചെയ്യുന്നു.
താം പാക് നൌ (30 മീറ്റർ നീളം), താം ഫായ നാക് സിസ്റ്റം (1,285 മീറ്റർ നീളത്തിൽ മൂന്ന് ഉപഗുഹകളോടു കൂടിയത്), താം മോൻഹ്വ, താം പാർ ഹോങ് (105 മീറ്റർ നീളം) എന്നിവയാണ് അവയിൽ ചിലത്.
വെസ്റ്റേൺ ഇസാൻ ഫോറസ്റ്റ് കോപ്ലക്സ്
അതിവിശാലമായ “വെസ്റ്റേൺ ഇസാൻ ഫോറസ്റ്റ് കോപ്ലക്സിൻറെ” ഭാഗമാണ് നാം നാവോ ദേശീയോദ്യാനം.
ഈ ദേശീയോദ്യാനവും സമീപത്തുള്ള മറ്റു നാലു ദേശീയോദ്യാനങ്ങളും നാല് വന്യജീവി സംരക്ഷണകേന്ദ്രവും ഒത്തു ചേർന്ന് ഏതാണ്ട് 4,594 km² പ്രദേശമാണ് വെസ്റ്റേൺ ഇസാൻ ഫോറസ്റ്റ് കോപ്ലക്സിനുള്ളിൽ വരുന്നത്.
ഈ കോപ്ലക്സിനുള്ളിൽ വരുന്ന പ്രധാന മേഖലകൾ ഇവയാണ്.
നാം നാവോ ദേശീയോദ്യാനം
റ്റാഡ് മോക് ദേശീയോദ്യാനം
ഫു പാ മാൻ ദേശീയോദ്യാനം
ഫു ക്രാഡുയെങ് ദേശീയോദ്യാനം
ഫു ഖിയോ വന്യജീവി സംരക്ഷണ കേന്ദ്രം
ഫാ ഫുങ് വന്യജീവി സംരക്ഷണ കേന്ദ്രം
ഫു ഭാ ഡായെങ് വന്യജീവി സംരക്ഷണ കേന്ദ്രം.
തബോവ ഹൂയി യൂയി വന്യജീവി സംരക്ഷണ കേന്ദ്രം The park as seen from Route 12 വിഷയാനുബന്ധം ↑ ↑ ↑
തിരുനാരായണപുരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ പുലാമന്തോൾ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് തിരുനാരായണപുരം .
കിഴക്ക് ഭാഗത്ത് കൂടെ ഒഴുകുന്ന കുന്തി പുഴയിൽ ആനയുടെ രൂപത്തിൽ ഉള്ള ഒരു പാറ കല്ല്‌ ഉണ്ട്, അതിനെ നാട്ടുകാർ ആനക്കല്ല് എന്ന് വിളിക്കും.
തിരുനന്തിക്കര ശാസനങ്ങൾ ഇംഗ്ലീഷ് വിലാസം https://ml.wikipedia.org/wiki/Thirunanthikkara_plates_and_Inscriptions തിരുനന്തിക്കര ക്ഷേത്രം
തിരുനന്തിക്കരയെ സംബന്ധിക്കുന്ന ചെമ്പു പട്ടയവും ശിലാശാസനങ്ങളുമാണ് തിരുനന്തിക്കര ശാസനങ്ങൾ എന്നറിയപ്പെടുന്നത്.
ഒന്നാമത്തെ ശാസനം
ഇവയിൽ ആദ്യത്തേത് വിക്രമാദിത്യ വരഗുണൻ എന്ന ആയ് രാജാവ് തന്റെ എട്ടാം ഭരണ വർഷത്തിൽ (992) തെങ്ങനാട്ടു കിഴവൻ ചാത്തൻ മുരുകന്റെ മകൾ മുരുകൻ ചേന്തിയെ 'തിരുവടിച്ചാർത്തിയ' ശേഷം അവളുടെ ചെലവിനായി ഒട്ടേറെ കൃഷിഭൂമി ദാനമായി നല്കുന്ന ചെപ്പേടാണ്.
തിരുവടിച്ചാർത്തുക എന്നത് ഭാര്യയായി സ്വീകരിച്ചുവെന്നോ തിരുനന്തിക്കര ദേവന്റെ ദാസിയായി നിയമിച്ചുവെന്നോ അർഥമാകാം.
തെങ്ങനാട് നെയ്യാറിനും കരമനയാറിനും ഇടയ്ക്കുള്ള ഭൂവിഭാഗമാണ്.
കിഴവൻ എന്നത് ഭരണാധികാരിയാണ്.
രണ്ടാമത്തെ ശാസനം
ക്ഷേത്ര ശിലാശാസനമാണ് രണ്ടാമത്തേത്.
കുലശേഖരദേവന്റെ മകളും വിജയരാഗദേവന്റെ ഭാര്യയുമായ കിഴാനടികൾ തിരുനന്തിക്കര ഭട്ടാരകന് കെടാവിളക്കിനുവേണ്ടി മുപ്പതു കഴഞ്ച് നല്ല സ്വർണം നല്കിയതായി രേഖപ്പെടുത്തുന്നതാണ് ലിഖിതം.
പൗരജനങ്ങളും തളിയാഴ്വാനും ക്ഷേത്ര ഭരണാധികാരികളും ക്ഷേത്രത്തിന്റെ മാടക്കോവിലിൽ കൂടിയിരുന്നതായി പ്രസ്താവമുണ്ട്.
കൊടുങ്ങല്ലൂരെ ചേര രാജാവാണ് കുലശേഖരൻ.
താണുരവിപ്പെരുമാളുടെ കാലത്ത് വിജയരാഗദേവൻ കോയിലധികാരികളായിരുന്നുവെന്ന് കൊല്ലം തരിസ്സാപ്പള്ളി ശാസനത്തിൽ പറയുന്നുണ്ട്.
വിജയരാഗദേവന്റെ മകൾ ഇരവിനീലി 936-ൽ മദ്രാസിനു സമീപത്തുള്ള തിരുവൊറ്റിയൂർ ശിവക്ഷേത്രത്തിന് വാടാവിളക്കിന് മുപ്പതു കഴഞ്ചു സ്വർണം നല്കിയതായി ആ ക്ഷേത്രത്തിൽ ലിഖിതമുണ്ട്.
കിഴാനടികളുടെ തിരുനന്തിക്കര ശാസനം പത്താം ശതകത്തിന്റെ ആദ്യ ദശകത്തിലേതായിരിക്കാമെന്നു കരുതപ്പെടുന്നു.
മൂന്നാമത്തെ ശാസനം തിരുനന്ദിക്കര ഗുഹാക്ഷേത്രം
രാജരാജ ചോളന്റെ പതിനെട്ടാം ഭരണ വർഷത്തിലുള്ളതാണ് (1003) തിരുനന്തിക്കര ക്ഷേത്രത്തിലെ മറ്റൊരു ശിലാശാസനം.
ആണ്ടുതോറും അല്പശി മാസത്തിലെ ചതയ നക്ഷത്രത്തിൽ ആറാട്ടോടുകൂടി അവസാനിക്കുന്ന ഉത്സവം നടത്തുവാനും രാജരാജന്റെ പേരിൽ ഒരു വാടാവിളക്ക് കത്തിക്കുവാനും ആവശ്യമായ ചെലവിനുവേണ്ടി കന്യാകുമാരിക്കു സമീപമുള്ള മുട്ടം എന്ന ഗ്രാമം ദേവദാനമായി നൽകുന്നതുമാണ് ശാസനവിഷയം.
അല്പശി മാസത്തിലെ ചതയമാണ് രാജരാജന്റെ ജന്മനക്ഷത്രം.
ദേവദാനമായി നല്കിയ മുട്ടം ഗ്രാമത്തിന് മമ്മുടി ചോളനല്ലൂർ എന്ന പേരു നല്കി.
രാജരാജന്റെ അപദാനങ്ങൾ ശാസനത്തിൽ വിവരിച്ചിട്ടുണ്ട്.
രാജരാജന്റെ അതിവിശാലമായ സാമ്രാജ്യത്തിൽ ധാരാളം ക്ഷേത്രങ്ങളുള്ളപ്പോൾ അദ്ദേഹത്തിന്റെ ജന്മദിനം ആഘോഷിക്കുവാൻ കുഗ്രാമത്തിലുള്ള തിരുനന്തിക്കര ക്ഷേത്രം എന്തിനു തിരഞ്ഞെടുത്തു എന്ന് ചോദ്യം ചെയ്യപ്പെടുന്നുണ്ട്.
രാജരാജന്റെ മാതാവ് ചേരവംശജയാണ്.
ചേരവംശത്തിലെ കിഴാനടികൾ തിരുനന്തിക്കര ക്ഷേത്രത്തിനു വാടാവിളക്കു കത്തിക്കുവാൻ സ്വർണം ദാനം ചെയ്തു എന്നതിൽ നിന്നും തെക്കൻ തിരുവിതാംകൂറിൽ ഒരു ചേര ശാഖ ഉണ്ടായിരുന്നു എന്ന വസ്തുത തെളിയുന്നു.
നാലാമത്തെയും അഞ്ചാമത്തെയും ശാസനങ്ങൾ
തിരുനന്തിക്കരയിലെ പൗരമുഖ്യന്മാരും തളിയാഴ്വാനും ചേർന്ന് തിരുനന്തിക്കര ഗണപതിക്ക് ഭൂദാനം ചെയ്യുന്നതാണ് മറ്റൊരു ശാസനം.
ഭൂമിയുടെ അതിരുകൾ പറയുന്നുണ്ട്.
ഭൂമിക്ക് ശ്രീ നന്ദിമംഗലം എന്ന് പേരും നല്കുന്നു.
നാഞ്ചിനാട്ടുവേക്കോട്ടുമലയിൽ ശിത്തുക്കുട്ടി അമ്പി എന്ന അഞ്ഞൂറ്റുവ മുത്തരയൻ വാടാവിളക്കിനായി ഒരു വിളക്കും അതു ദിവസവും നെയ്യിൽ കത്തിക്കുവാൻ ഒമ്പതു വലിയ എരുമകളേയും നല്കുന്നതാണ് മറ്റൊരു ശാസനം.
ഈ രണ്ടു ശാസനങ്ങളുടേയും കാലം പറഞ്ഞിട്ടുള്ളത് പ്രത്യേക രീതിയിലാണ്.
ആദ്യത്തേത് 'തലക്കുളത്തുകലമറ്റയാണ്ട്' എന്നും രണ്ടാമത്തേത് 'കരകണ്ഠീശ്വരത്തു കലമറ്റയാണ്ട്' എന്നുമാണ് പറഞ്ഞിട്ടുള്ളത്.
തലക്കുളത്തിലേയും കരകണ്ഠീശ്വരത്തേയും ചാലകൾക്ക് (വിദ്യാപീഠങ്ങൾക്ക്) നല്കിയിരുന്ന ധനസഹായം നിറുത്തിവച്ച വർഷം എന്നാണ് വിവക്ഷ. 'കല'ത്തിന് 'ശാല' (വിദ്യാപീഠം) എന്നു മാത്രമല്ല, കപ്പൽ എന്നുകൂടി അർഥമുണ്ട്.
രാജരാജ ചോളൻ കാന്തളൂർശാല കലമറുത്തതായി 992-ലെ ദർശനംകോപ്പു ശാസനത്തിലുണ്ട്.
കരകണ്ഠീശ്വരത്തേയും തലക്കുളത്തേയും ചാലകളുടെ കലമറുത്തതും ഒരു പക്ഷേ ഇതോടൊപ്പം ആയിരിക്കാം.
ആ ചാലകൾക്കു നല്കിയിരുന്ന ഭൂമിയായിരിക്കാം തിരുനന്തിക്കര ക്ഷേത്രത്തിനു നല്കിയത്.
ഗുഹാക്ഷേത്രത്തിലെ ശാസനം
തിരുനന്തിക്കര ക്ഷേത്രത്തിനു സമീപത്തുള്ള ഗുഹാക്ഷേത്രത്തിലാണ് മറ്റൊരു ശിലാശാസനമുള്ളത്.
ശാസനകാലം 800-ന് അടുപ്പിച്ചാണെന്നു ഭാഷാരൂപത്തിൽ നിന്നു മനസ്സിലാക്കാം.
മംഗലച്ചേരി നാരായണൻ ശിവാകരൻ എന്നയാൾ തിരുവല്ലാ ഭട്ടാരകനും തിരുനന്തിക്കര ഭട്ടാരകനും ദാനമായി നല്കുന്ന ഭൂമിയുടെ പട്ടികയാണ് ശാസനത്തിൽ.
ക്ഷേത്ര ജീവനക്കാരുടെ ശമ്പളം, ബലി, കെടാവിളക്ക് തുടങ്ങിയ കാര്യങ്ങൾക്കുവേണ്ടിയാണ് ധാരാളം ഭൂമി നല്കിയിരിക്കുന്നത് എന്ന് അനുമാനിക്കാം.
അവലംബം പുറത്തേയ്ക്കുള്ള കണ്ണികൾ Thirunadhikkara Cave Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ശാസനങ്ങൾ  തിരുനന്തിക്കര ശാസനങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുനല്ലൂർ
ചേർത്തല താലൂക്കിലെ ഒരു ഗ്രാമമാണ് തിരുനല്ലൂർ .
ചേർത്തല നഗരത്തിൽ നിന്നും ഏകദേശം നാല് കിലോമീറ്റർ വടക്കുമാറി ചേർത്തല - അരൂക്കുറ്റി റോഡിനിരുവശവുമായി ഈ പ്രദേശം സ്ഥിതി ചെയ്യുന്നു.
ചേർത്തലയിലെ തൈക്കാട്ടുശ്ശേരി ബ്ലോക്ക് പഞ്ചായത്തിലെ ചേന്നം പള്ളിപ്പുറം ഗ്രാമപഞ്ചായത്തിൽ ഉൾപ്പെടുന്ന പ്രദേശമാണിത്.
തെക്കു ചെങ്ങണ്ടയും വടക്കു ഒറ്റപ്പുന്ന എന്നീ പ്രദേശങ്ങളും പടിഞ്ഞാറുവശം വയലാർ കായലും കിഴക്കുവശം വേമ്പനാടുകായലും അതിരിടുന്ന പ്രദേശമാണിത്.
തിരുനാവായ ഇംഗ്ലീഷ് വിലാസം https://ml.wikipedia.org/wiki/Thirunavaya തിരുനാവായ തിരുനാവായ 11°00′04″N 75°59′28″E ﻿ / ﻿ 11.0010°N 75.9911°E ﻿ / 11.0010; 75.9911 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല മലപ്പുറം ഭരണസ്ഥാപനം(ങ്ങൾ) പഞ്ചായത്ത് പ്രസിഡന്റ് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ +91 0494 സമയമേഖല UTC +5:30 പ്രധാന ആകർഷണങ്ങൾ ഭാരതപ്പുഴ, നാവാമുകുന്ദക്ഷേത്രം
കേരളത്തിലെ മലപ്പുറം ജില്ലയിലുള്ള ഒരു ചെറിയ ഗ്രാമമാണ് തിരുനാവായ .
മാമാങ്ക മഹോത്സവം നടത്തിയിരുന്ന സ്ഥലം എന്ന നിലയിൽ ചരിത്ര പ്രസിദ്ധമാണ് തിരുനാവായ.
ഭാരതപ്പുഴയുടെ തീരത്തായാണ് തിരുനാവായ സ്ഥിതിചെയ്യുന്നത്.
ഒരുകാലത്ത് പെരുമ്പടപ്പ് സ്വരൂപത്തിന്റെ തലസ്ഥാനമായിരുന്നു തിരുനാവായ.
സാമൂതിരി തിരുനാവായ പിടിച്ചടക്കിയപ്പോൾ പെരുമ്പടപ്പ് സ്വരൂപത്തിന് തലസ്ഥാനം തിരുനാവായയിൽ നിന്ന് തിരുവഞ്ചിക്കുളത്തേക്ക് മാറ്റേണ്ടിവന്നു.
1353 -നും 1361 -നും ഇടയ്ക്ക് സാമൂതിരി ചെറിയ നാട്ടുരാജ്യങ്ങളുമായി തിരുനാവായ യുദ്ധം എന്ന് അറിയപ്പെടുന്ന അനേകം യുദ്ധങ്ങൾ ചെയ്തു.
തിരുനാവായ പിടിച്ചടക്കിയ സാമൂതിരി സ്വയം രക്ഷാപുരുഷനായി പ്രഖ്യാപിക്കുകയും അന്നുമുതൽ മാമാങ്കം നടത്താനുള്ള അവകാശം തനിക്കു മാത്രമാണെന്നു പ്രഖ്യാപിക്കുകയും ചെയ്തു.
പ്രശസ്ത കവിയായ മേൽപ്പത്തൂർ നാരായണ ഭട്ടതിരിപ്പാട് തിരുനാവായയിൽ നിന്നും മൂന്നര കിലോമീറ്റർ അകലെയായി നിളാ തീരത്തുള്ള മേൽപ്പത്തൂർ ഇല്ലത്താണ് ജനിച്ചത്.
പ്രാകൃതഭാഷയായ പാലിയിലെ സിറിനാഹവാസ എന്ന പദത്തിൽ നിന്നാണ്‌ തിരുനാവായ രൂപമെടുത്തത്.
അർത്ഥം ശ്രീയുടെ യജമാനൻ വസിക്കുന്ന സ്ഥലം എന്നാണ്‌.
താമരപ്പൂകൃഷി തിരുനാവായയിലെ താമരപ്പൂ കൃഷി ചെയ്യുന്ന ഒരു  പാടം
കേരളത്തിൽ താമരപ്പൂ കൃഷിക്ക് പേരു കേട്ട സ്ഥലമാണ് തിരുനാവായ.
കേരളത്തിലെ പ്രധാന ക്ഷേത്രങ്ങളിലേക്ക് ആവശ്യമുള്ള താമരപ്പൂ ഇവിടെ നിന്നാണ് കയറ്റി അയക്കുന്നത്.
ഏകദേശം ഇരുപത് വർഷം മുമ്പാണ് ഈ കൃഷി തിരുനാവായയിൽ തുടങ്ങുന്നത്.
ഓട് കമ്പനികൾക്കായി കളിമൺ കുഴിച്ച് എടുത്തിരുന്ന ഭാഗങ്ങൾ പിന്നീട് സ്ഥിരമായി വെള്ളം നിൽക്കുന്ന സ്ഥലമായി മാറിയത് കൃഷിക്ക് അനുകൂലമായി.
തിരുനാവായയിലെ ഏതാനും മുസ്ലിം കുടുംബങ്ങളാണ് ഇതിന് തുടക്കമിട്ടത്.
ഒരു അമ്പലത്തിൽ വളരുന്ന പേരാൽ .
Banyan tree ശാസ്ത്രീയ നാമം Ficus benghalensis കുടുംബം Moraceae.
Thirunnavaya Railway Station
ഇതും കാണുക മാമാങ്കം മലപ്പുറം വൈരങ്കോട് വേല അവലംബം ↑ {{ cite book }} : Cite has empty unknown parameter: | coauthors= ( help ) ↑ Tirunavaya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുനയിനാർകുറിച്ചി മാധവൻ നായർ ഇംഗ്ലീഷ് വിലാസം https://ml.wikipedia.org/wiki/Thirunayinarkurichi_Madhavan_Nair ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ ആദ്യകാല ഗാനരചയിതാക്കളിൽ പ്രമുഖനായിരുന്നു തിരുനയിനാർകുറിച്ചി മാധവൻ നായർ .
കവി, അധ്യാപകൻ, തിരക്കഥാകൃത്ത്, അഭിനേതാവ് എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്.
1916-ൽ കന്യാകുമാരി ജില്ലയിലെ തിരുനയിനാർകുറിച്ചി ഗ്രാമത്തിലായിരുന്നു അദ്ദേഹത്തിന്റെ ജനനം.
1951 മുതൽ 1965 വരെ ഏകദേശം 300 ഓളം ഗാനങ്ങൾ ഇദ്ദേഹം രചിച്ചു.
ഹരിശ്ചന്ദ്ര എന്ന ചിത്രത്തിലെ ആത്മവിദ്യാലയമേ..
, ഭക്തകുചേലയിലെ ഈശ്വരചിന്തയിതൊന്നേ...
എന്നിവ വളരെ ശ്രദ്ധേയമായ ഗാനങ്ങളായിരുന്നു.
മലയാളം വിദ്വാൻ പരീക്ഷ ജയിച്ചതിനുശേഷം കുളച്ചൽ , തിരുവട്ടാർ എന്നിവിടങ്ങളിൽ അധ്യാപകനായിരുന്നു.
1948-ൽ ട്രാവൻകൂർ റേഡിയോ നിലയത്തിന്റെ തുടക്കത്തിനു പിന്നിൽ ഇദ്ദേഹവും പ്രവർത്തിച്ചിരുന്നു.
ട്രാവൻകൂർ റേഡിയോ നിലയം പിന്നീട് ആകാശവാണിയായപ്പോഴും അമരത്തു തന്നെ ഉണ്ടായിരുന്ന ശ്രീ മാധവൻ നായർ ഇന്ത്യയുടെ സ്വാതന്ത്യാനന്തരം ആകാശവാണിയിലൂടെ കേന്ദ്രസർക്കാർ ജീവനക്കാരായി.
പല ഭാഷകളിൽ പ്രാവീണ്യമുള്ള ഇദ്ദേഹം ആകാശവാണിയിലെ ജോലിക്കിടയിലാണ്‌ ഗാനരചനയിലേക്കു തിരിഞ്ഞത്.
ആത്മസഖി എന്ന ചിത്രത്തിനുവേണ്ടി എഴുതിയ കന്നിക്കതിരാടും നാൾ എന്നതാണ്‌ അദ്ദേഹത്തിന്റെ ആദ്യഗാനം.
ഈ ചിത്രത്തിൽ അദ്ദേഹം അഭിനയിക്കുകയും ചെയ്തിരുന്നു.
കേരളത്തിലെ രണ്ടാമത്തെ ചലച്ചിത്രനിർമ്മാണശാലയായ മെരിലാന്റ് സ്റ്റുഡിയോയുടെ ആദ്യചിത്രമായിരുന്നു 'ആത്മസഖി'.
മെരിലാന്റിന്റെ സ്ഥാപകൻ പി. സുബ്രഹ്മണ്യവുമായി ആത്മബന്ധം സ്ഥാപിച്ച അദ്ദേഹം തുടർന്ന് മെരിലാന്റിന്റെ നിരവധി ചിത്രങ്ങളിൽ ഗാനരചന നിർവ്വഹിച്ചു.
പ്രശസ്തമായ ഗാനങ്ങൾ ഈശ്വരചിന്തയിതൊന്നേ മനുജനു ശ്വാശ്വതമീയുലകിൽ - ഭക്തകുചേല ആത്മവിദ്യാലയമേ - ഹരിശ്ചന്ദ്ര
എന്നീ പ്രശസ്ത തത്ത്വചിന്താ ഗാനങ്ങൾ അദ്ദേഹത്തിനന്റെ സംഭാവനയാണ്.
പാടാത്ത പൈങ്കിളി ആത്മസഖി പൊൻകതിർ അവകാശി ആനവളർത്തിയ വാനമ്പാടി
തുടങ്ങിയവയാണ്‌ ശ്രീ മാധവൻ നായർ ഗാനരചന നിർവ്വഹിച്ച പ്രധാന ചിത്രങ്ങൾ.
26 ചലച്ചിത്രങ്ങൾക്കായി അദ്ദേഹം 241 പാട്ടുകൾ എഴുതിയിട്ടുണ്ട്.
ഇവയിൽ ബഹുഭൂരിപക്ഷത്തിനും ഈണമിട്ടത് ബ്രദർ ലക്ഷ്മണനായിരുന്നു .
കമുകറ പുരുഷോത്തമനാണ് അദ്ദേഹത്തിന്റെ ഗാനങ്ങളിൽ കൂടുതലും ആലപിച്ചത്.
കുറച്ചുനാൾ മുരളി എന്ന തൂലികാനാമത്തിൽ ഗാനരചന നിർവ്വഹിച്ച ഇദ്ദേഹം നിരവധി ദേശഭക്തിഗീതങ്ങളും എഴുതിയിട്ടുണ്ട്.
കേന്ദ്രസർക്കാരിന്റെ ഗാനമുരളി അവാർഡും ഇദ്ദേഹത്തിനു ലഭിച്ചിട്ടുണ്ട്.
ഉമ്മിണിത്തങ്ക, കണ്ണുനീരിന്റെ കാവ്യം തുടങ്ങി നിരവധി കാവ്യങ്ങളും ഇദ്ദേഹം കൈരളിക്കു കാഴ്ചവെച്ചിരുന്നു.
കറുത്ത കൈ, കാട്ടുമൈന എന്നീ ചിത്രങ്ങൾക്കു തിരക്കഥയും രചിച്ചിരുന്നു.
അമ്മാവന്റെ മകളായ സ്നേഹലതയായിരുന്നു ആദ്യ ഭാര്യ.
പിന്നീട് പൊന്നമ്മ എന്ന സ്ത്രീയെ വിവാഹം കഴിച്ചു.
ജയശ്രീയാണ്‌ മകൾ.
1965-ലെ ലോക വിഡ്ഢിദിനത്തിൽ കാൻസർബാധയെത്തുടർന്ന് തിരുവനന്തപുരം മെഡിക്കൽ കോളേജിൽവച്ച് അദ്ദേഹം അന്തരിച്ചു.
49 വയസ്സായിരുന്നു അദ്ദേഹത്തിന്.
തിരുനാഗംകുളങ്ങര ശ്രീമഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Nagamkulangara_Temple ക്ഷേത്രം: ഒരു പുലർകാല ദൃശ്യം
നാഗാരാധനയ്ക്ക് പേരുകേട്ട ആലപ്പുഴ ജില്ലയിലെ ഒരു ക്ഷേത്രമാണ് തിരുനാഗംകുളങ്ങര ശ്രീമഹാദേവക്ഷേത്രം .
ശിവനും നാഗയക്ഷിയും പ്രതിഷ്ഠയായുള്ള ഈ ക്ഷേത്രം ചേർത്തലയിൽ നിന്നു 5 കിലോമീറ്റർ വടക്ക് മാറി ദേശീയപാത - 47-ൽ വയലാർ കവലയിൽ നിന്നും 2.5 കിലോമീറ്റർ കിഴക്കാണ് സ്ഥിതി ചെയ്യുന്നത്.
ശിവനാണ് പ്രധാന പ്രതിഷ്ഠ.
കിഴക്കോട്ട് ദർശനമായി ശിവേനേയും പടിഞ്ഞാറ് ദർശനമായി നാഗയക്ഷിയേയും പ്രതിഷ്ഠിച്ചിരിക്കുന്നു ഗണപതി , ധർമ്മശാസ്താവ് , സുബ്രഹ്മണ്യൻ , ഭഗവതി എന്നീ ഉപദേവതാ പ്രതിഷ്ഠകളും ഇവിടെയുണ്ട്.
ഈ ക്ഷേത്രത്തിൻറെ ഉല്പത്തിയെപ്പറ്റി പല ഐതിഹ്യങ്ങളും കേട്ടു വരുന്നു.
വ്യാഘ്രപാദമഹർഷി വൈക്കം മഹാദേവക്ഷേത്രത്തിലെ അഷ്ടമി മഹോത്സവത്തിൻ്റെ തലേദിവസം വൈകുന്നേരത്തോടെ വൈക്കത്ത് എത്തിേച്ചേർന്നുവെന്നും പതിവുള്ള സ്നാനനിഷ്ഠാനങ്ങൾക്ക് ശേഷം നടയിലെത്തിയ മഹർഷിക്ക് ഗർഭഗൃഹത്തിൽ ഭഗവത്ചൈതന്യം ദർശിക്കാനായില്ലയെന്നും ദുഃഖിതനായ അദ്ദേഹം ക്ഷേത്രമുറ്റത്ത് അല്പം മാറിയിരുന്ന് ധ്യാനത്തിലേർപ്പെട്ടുവെന്നും തന്റെ ദിവ്യദൃഷ്ടിയിലൂടെ പശ്ചിമദിക്കിലായി രണ്ട് ജലാശയങ്ങൾക്കപ്പുറം നിബിഡമായ വനത്തിൽ ഒരു കുളത്തിന്റെ കരയിലായി ശിവൻ ധ്യാനത്തിലമർന്നിരിക്കുന്നത് അദ്ദേഹം ദർശിച്ചുവെന്നും ഭഗവാന്റെ സ്ഥാനം മനസ്സിലാക്കിയ മഹർഷി, ആ ദിക്കിനെ ലക്ഷ്യമാക്കി യാത്രയായെന്നും ഭഗവത് ദർശനം ലഭിച്ച വ്യാഘ്രപാദമഹർഷിക്ക് അഷ്ടമിനാളിൽ വൈക്കത്ത് വെച്ച് ദർശനം നൽകുന്നതിനുള്ള വാഗ്ദാനം നൽകി ഭഗവാൻ മറഞ്ഞുവെന്നും വ്യാഘ്രപാദമഹർഷിക്ക് ഭഗവാന്റെ അരുളപ്പാടുണ്ടായ സ്മരണയിൽ ഇവിടെ ഒരു ശിവക്ഷേത്രം സ്ഥാപിക്കപ്പെട്ടു എന്നുമാണ് ഒരു ഐതിഹ്യം.
പറവൂരിൽ നിന്ന് കൊങ്ങോർപ്പള്ളി മനയ്ക്കലെ ഒരു ബ്രാഹ്മണൻ കഠിനമായി തപസ്സ് ചെയ്ത് ആദിത്യനെ പ്രസാദിപ്പിച്ചെന്നും ആദിത്യൻ ബ്രാഹ്മണനിൽ സംപ്രീതനായി അദ്ദേഹത്തിന് ഒരു ശിവലിംഗം നൽകിയെന്നും ഈ ശിവലിംഗം പ്രതിഷ്ഠിച്ച് ഇവിടെ ഒരു ക്ഷേത്രം പണി കഴിപ്പിച്ചെന്നും മറ്റൊരു ഐതീഹ്യം.
മറ്റു വസ്തുതകൾ മറ്റു ക്ഷേത്രങ്ങളിൽ നിന്നും വ്യത്യസ്തമായി ഈ ക്ഷേത്രത്തിന്റെ പടിഞ്ഞാറുഭാഗത്തും ബലിക്കൽപ്പുരയുണ്ട്.
കിഴക്കു ഭാഗത്തുള്ള പ്രധാന ബലിക്കൽപുരയ്ക്കു പുറമേയാണ് പടിഞ്ഞാറെ നടയ്ക്കൽ സ്ഥിതി ചെയ്യുന്ന ഇത്.
വ്യാഘ്രപാദമഹർഷിക്ക് ശിവൻ ദർശനം നൽകിയത് ഈ സ്ഥാനത്ത് വെച്ചാണെന്ന് വിശ്വസിക്കപ്പെടുന്നു.
കാവുകളാൽ ചുറ്റപ്പെട്ട ക്ഷേത്രത്തിന്റെ പടിഞ്ഞാറ് വശത്തായി വലിയ ക്ഷേത്രക്കുളമുണ്ട്.
തിരുനാഗംകുളങ്ങര ദേവസ്വംബോർഡിന്റെ കീഴിലുള്ള ഈ ക്ഷേത്രത്തിൽ നിത്യപൂജ നടത്തപ്പെടുന്നു സർപ്പം പാട്ട്
വേരറ്റുപോകുന്ന അനുഷ്ഠാനകലകളിലൊന്നായ സർപ്പം പാട്ട് തിരുനാഗംകുളങ്ങര നാഗയക്ഷിയമ്പലത്തിനു മുമ്പിൽ പരമ്പരാഗത പുള്ളുവകുടുംബത്തിലെ അംഗം അവതരിപ്പിക്കുന്നുണ്ട്.
സർപ്പദോഷങ്ങൾ അകലുവാനായി ഭക്തർ സർപ്പം പാട്ട് വഴിപാടായി നടത്തുന്നു.
കുടംകൊട്ടി, വീണാനാദത്തോടെയാണ് സർപ്പം പാട്ട് അവതരിപ്പിക്കുന്നത്.
തിരുനാഗംകുളങ്ങര ക്ഷേത്രത്തിൽ നൂറും പാലും സമർപ്പിക്കുമ്പോൾ നാഗദൈവപ്രീതിക്കായി സർപ്പം പാട്ടും നടത്തിവരുന്നു.
തലമുറകളായി സർപ്പം പാട്ട് നടത്തുന്ന പുള്ളുവകുടുംബങ്ങളിലൊരാൾ ദിവസവും നാഗയക്ഷിയുടെ നടയിൽ പാടുന്നു.
നിലവിലെ പാട്ടുകാരിയായ കാർത്യായനി ലക്ഷ്മി ഇവിടെ പാടാൻ തുടങ്ങിയിട്ട് നാൽപ്പത് വർഷത്തിലേറെയായി.
അവലംബം ↑ {{ cite book }} : Unknown parameter | month= ignored ( help )
തിരുനാരായണപുരം ക്ഷേത്രം
തിരുനാരായണപുരം ക്ഷേത്രം മഹാവിഷ്ണു ക്ഷേത്രമാണ്.
പാണ്ഡ്യരാജാവിന്റെ കാലത്ത് പണിയിച്ചതാണ് ക്ഷേത്രം എന്നു വിശ്വസിക്കുന്നു.
കല്ലിൽ കൊത്തിയ ശില്പങ്ങൾ വിജയനഗര നിർമ്മാണരീതികളുടെയും ചോളശില്പകലയുടെയും കൂടിച്ചേരലായി നിൽക്കുന്നു.
തിരുവനന്തപുരം ജില്ലയിൽ വർക്കലയിക്ക് അടുത്ത് വടശ്ശേരിക്കോണത്ത് വയലോരത്താണ് ഈ ക്ഷേത്രം സ്ഥിതി ചെയ്യുന്നത്.
ക്ഷേത്രത്തിന് സമീപത്താണ് കാവുള്ളത് .
കാവുപുരയ്ക്ക് പടിഞ്ഞാറോട്ടാണ് ദർശനം.
കാവ് നിർമ്മിച്ചിരിക്കുന്നത് മുല്ലപ്പന്തൽ മാതൃകയിലാണ്.
മഴ പെയ്യുമ്പോൾ അകത്തു വീഴുന്ന വെള്ളം വിഗ്രഹത്തിലൂടെ ഒഴുകി തളക്കല്ല് വഴിപുറത്തു പോകും.
മധ്യഭാഗം തുറന്നിരിക്കും.
കോവിലിലെ പ്രധാന പ്രതിഷ്ഠയുടെ അടുത്തു തന്നെ പഞ്ചലോഹനിർമ്മിതമായ ശിവരൂപവും പ്രതിഷ്ഠിച്ചിരിക്കുന്നു.
അതിനാൽ ശൈവ -വൈഷ്ണവ ചൈതന്യങ്ങൾ ഒരുമിച്ച് കുടികൊള്ളുന്ന ക്ഷേത്രം എന്ന പ്രത്യേകതയും ഇതിനുണ്ട്.
ശില്പകലാ സവിശേഷതകൾ
നമസ്ക്കാരമണ്ഡപം കേരളീയ മാതൃകയിലുള്ളതാണ്.
ശില്പങ്ങൾ വിജയനഗരശില്പമാതൃകയിലുള്ളതാണ്.
ചോളവിജയനഗര നിർമ്മാണ രീതികളെ അനുസ്മരിക്കുന്ന ഈ ക്ഷേത്രം ജൈനമതക്കാർ പണിതീർത്തതാണെന്ന് പറയപ്പെടുന്നു.
പ്രാചീന ശില്പവൈഭവമുദ്രയുമായ് തിരുനാരായണപുരം ക്ഷേത്രം -മഹേഷ്.
വി. ,ദൃഷ്ടി-മാതൃഭൂമി ദിനപത്രം ,മാർച്ച്.3 .2014
തിരുനക്കര ശ്രീകൃഷ്ണസ്വാമിക്ഷേത്രം
കോട്ടയം ജില്ലയിൽ കോട്ടയം നഗരമധ്യത്തിൽ തിരുനക്കര ദേശത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് തിരുനക്കര ശ്രീകൃഷ്ണസ്വാമിക്ഷേത്രം .
പ്രസിദ്ധമായ തിരുനക്കര മഹാദേവക്ഷേത്രത്തിനടുത്ത് സ്ഥിതിചെയ്യുന്ന ഈ ക്ഷേത്രത്തിലെ മുഖ്യപ്രതിഷ്ഠ, വിശ്വരൂപദർശനഭാവത്തിലുള്ള ശ്രീകൃഷ്ണഭഗവാനാണ് .
കൂടാതെ ഉപദേവതകളായി ഗണപതി , അയ്യപ്പൻ എന്നിവർക്കും പ്രതിഷ്ഠകളുണ്ട്.
ഏറെക്കാലം ജീർണ്ണാവസ്ഥയിലായിരുന്ന ഈ ക്ഷേത്രം, വിശ്വ ഹിന്ദു പരിഷത്തിന്റെ നേതൃത്വത്തിലാണ് പുനരുദ്ധരിച്ചത്.
ഇപ്പോഴും വി.എച്ച്.പി. തന്നെയാണ് ക്ഷേത്രഭരണം കയ്യാളുന്നത്.
നാരായം (വിവക്ഷകൾ) നാരായം - എഴുത്താണി എന്നും അറിയപ്പെടുന്നു നാരായം (അളവുപാത്രം) നാരായം (ചലച്ചിത്രം) - നാരായം എന്ന മലയാളചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നാരാചിക (വൃത്തം)
ത ഗണം ര ഗണം ഒരു ലഘു ഒരു ഗുരു എന്ന കണക്കിൽ വരുന്ന വൃത്തത്തെ നാരാചിക എന്നു പറയുന്നു.
ലക്ഷണം “ നാരാചികാ ത രം ല ഗം ” വൃത്തമഞ്ജരിയിലെ വൃത്തങ്ങൾ
നാരായം ഇംഗ്ലീഷ് വിലാസം https://ml.wikipedia.org/wiki/Narayam താളിയോലയും നാരായവും
പുരാതന കാലങ്ങളിൽ പനയോലകളിൽ എഴുതുവാൻ ഉപയോഗിച്ചിരുന്ന ഒരറ്റം മൂർച്ചയുള്ള, ഇരുമ്പ് കൊണ്ടുണ്ടാക്കിയിട്ടുള്ള ഉപകരണത്തിന്റെ പേരാണ് നാരായം ( സംസ്കൃതം : नाराचः, നാരാചഃ).
ഇതിനെ എഴുത്താണി എന്നും പറയാറുണ്ട്.
കുടുംബങ്ങളിലേയും അമ്പലങ്ങളിലേയും മറ്റും കണക്കുകൾ,വസ്തുക്കളുടെ ആധാരം , പാട്ടം , മിച്ചവാരം മുതലായവ അടച്ചതിനുള്ള രശീതുകൾ, ബന്ധുക്കൾക്കയക്കുന്ന കത്തുകൾ എന്നിവയെല്ലാം പഴയ കേരളത്തിൽ കരിമ്പനയോലയിലാണ്‌ എഴുതിയിരുന്നത്‌.
ഇരുമ്പു കൊണ്ടു നിർമ്മിച്ച നാരായം അഥവാ എഴുത്താണി ഉപയോഗിച്ചാണ്‌ അവയിൽ എഴുതിയിരുന്നത്‌.
ആറ്‌ ആറര ഇഞ്ചു് നീളം ഉള്ളവയായിരുന്നു നാരായം.
എഴുത്താണി ഇല്ലാത്ത പിച്ചാത്തികൾ അക്കാലത്തുണ്ടായിരുന്നില്ല.
മൂത്ത കരിമ്പനയോല വെള്ളത്തിലുട്ടണക്കി സംസ്കരിച്ചാണ്‌ എഴുത്തോലകൾ തയ്യാറാക്കിയിരുന്നത്‌.
ഓലകൾ ഒരേ വീതിയിലും നീളത്തിലും വാർന്നു മുറിച്ച്‌ ചരറ്റെയിൽ കോർത്താണ്‌ എഴുതിയിരുന്നത്‌.
തുളയിടാനും നാരായം ഉപയോഗിച്ചിരുന്നു.
വരവു ചെലവു കണക്കുകൾ എഴുതാൻ ധാരാളം ഓലകൾ വേണ്ടിയിരുന്നു.
ഓരോ ഓലയും പൊളിച്ചു രണ്ടാക്കി നാലു വശങ്ങളിലും എഴുതിയിരുന്നു.
എഴുതികഴിഞ്ഞ്‌ ഓലകൾ ചരടിൽ കോർത്തു തൂക്കി ഇടും.
ഓലച്ചുരുണ എന്നായിരുന്നു അവയുടെ പേർ.
ഓലച്ചുരുണ തയ്യാറക്കാൻ പ്രത്യേക വൈദഗ്ദ്യം നേടിയവരായിരുന്നു വെള്ളാളർ .
വെള്ളാളരുടെ വിവാഹ സമയം വധുവിന്റെ ആൾക്കാർ വരനു വിവാഹ സമ്മാനമായി ഒരു നാരായം കൊടുക്കുന്ന പതിവുണ്ടായിരുന്നു.
അവലംബം Thaliyola എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാണിപ്പയ്യൂർ ശങ്കരൻ നമ്പൂതിരിപ്പാട് എൻറെ സ്മരണകൾ മൂന്നാം ഭാഗം പേജ്‌170-178 പി.ഭാസ്കരനുണ്ണി പത്തൊൻപതാം നൂറ്റാണ്ടിലെ കേരളം ൧988 പേജ്‌ 1945
നാരായണ പണിക്കർ കൊച്ചുപിള്ള
ഒരു ഇന്ത്യൻ ക്ലിനിക്കൽ എൻ‌ഡോക്രൈനോളജിസ്റ്റ് , നാഷണൽ അക്കാദമി ഓഫ് മെഡിക്കൽ സയൻസസിലെ പ്രൊഫസർ എമെറിറ്റസ്, ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ എൻ‌ഡോക്രൈനോളജി, മെറ്റബോളിസം വിഭാഗം മുൻ മേധാവി ഒക്കെയാണ് എൻ‌ പി കൊച്ചു പിള്ള എന്നറിയപ്പെടുന്ന നാരായണ പണിക്കർ കൊച്ചുപിള്ള.
പ്രാദേശികമായി പ്രചാരത്തിലുള്ള എൻഡോക്രൈൻ, മെറ്റബോളിക് ഡിസോർഡേഴ്സ് എന്നിവ മനസ്സിലാക്കുന്നതിന് സംഭാവന നൽകിയതിൽ അറിയപ്പെടുന്നു.
2002 ലെ ഡോ. ബിസി റോയ് അവാർഡ് ജേതാവായ അദ്ദേഹത്തിന് 2003 ൽ ഇന്ത്യാ ഗവൺമെന്റ് പദ്മശ്രീ ബഹുമതി നൽകി.
1939 ഫെബ്രുവരി 10 ന് കേരളത്തിലാണ് നാരായണ പണിക്കർ കൊച്ചുപിള്ള ജനിച്ചത്.
കേരള സർവകലാശാലയിൽ നിന്ന് സയൻസ് (ബിഎസ്‌സി) ബിരുദം നേടിയ അദ്ദേഹം ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) നിന്ന് ബിരുദവും (എംബിബിഎസ്) ബിരുദാനന്തര ബിരുദവും നേടി.
ഡോ. റോസലിൻ എസ്. യാലോവിന്റെ കീഴിൽ ന്യൂയോർക്കിലെ മൗണ്ട് സിനായിലെ ഇക്കാൻ സ്കൂൾ ഓഫ് മെഡിസിനിൽ ഇമ്മ്യൂണോഅസെ സാങ്കേതികവിദ്യയെക്കുറിച്ചുള്ള അദ്ദേഹത്തിന്റെ നൂതന റെസിഡൻസി പൂർത്തിയായി.
എയിംസിൽ ഫാക്കൽറ്റി അംഗമായും കൺസൾട്ടന്റ് എൻ‌ഡോക്രൈനോളജിസ്റ്റായും ഔദ്യോഗിക ജീവിതം ആരംഭിച്ചു.
അവിടെ അദ്ദേഹം എൻ‌ഡോക്രൈനോളജി, മെറ്റബോളിസം വിഭാഗത്തിന്റെ തലവനായി.
നാഷണൽ അക്കാദമി ഓഫ് മെഡിക്കൽ സയൻസസിന്റെ (NAMS) എമെറിറ്റസ് പ്രൊഫസറായ കൊച്ചുപിള്ള എൻഡോക്രൈൻ സൊസൈറ്റി ഓഫ് ഇന്ത്യയുടെ മുൻ പ്രസിഡന്റും ബെംഗളൂരുവിലെ എം.എസ്.രാമയ്യ മെഡിക്കൽ കോളേജിലെ ഡിറക്ടരും ആണ്.
കൊച്ചുപിള്ളയ്ക്ക് 35 വർഷത്തിലേറെ ഗവേഷണ-അധ്യാപന പരിചയമുണ്ടെന്ന് റിപ്പോർട്ടുണ്ട്.
അദ്ദേഹത്തെ ഒരു ത്രിതീയ പരിചരണ വിദഗ്ദ്ധനായി പലരും കണക്കാക്കുന്നു.